Lady Gaga

Stefani Joanne Angelina GermanottaSound of 2009: Lady Gaga (New York, 28 maart 1986Interview Lady Gaga in The Jay Leno Show), better bekend as Lady Gaga, is in Amerikaansk sjongster. Gaga is bekend wurden troch har wurk yn elektropop en glamrock. Se skriuwt har eigen teksten en ûntwerpt har eigen fideoklips. Foar it nûmer Just Dance waard hja yn 2008 nominearre foar in Grammy Award.title=The 51st Annual Grammy Awards Nominations List

Har debútalbum út augustus 2008, The Fame, waard nûmer ien yn FK, Kanada, Eastenryk, Dútslân en Ierlân, die it ek goed yn oare lannen, wrâldwiid. De earste twa singles fan it album, "Just Dance" en "Poker Face", waarden ynternasjonale nûmer-ien hits, ûnder oaren yn de Amerikaanske Billboard Hot 100, mar ek yn in protte oare lannen. It album smiet letter seis Grammy Awardnominaasjes op en wûn prizen foar Best Electronic/Dance Album en Best Dance Recording. Ier 2009 begûn hja oan har earste grutte omrins, The Fame Ball Tour. Ein fan itselde jier brocht hja har twadde studio-album út The Fame Monster, mei dêrop de single "Bad Romance", dy't wrâldwiid súkses hie, en sette hja útein mei har twadde omrin, The Monster Ball Tour, dy't ek oaral in soad media-omtinken krige.

 Styl en uterlik 
Lady Gaga sjocht harsels as in libben keunstwurk. Har artistike wize fan klaaien is neffens har in earebetoan oan keunstner Andy Warhol. Troch har útwrydske look wurdt sy wolris fergelike mei new wave-acts út de jierren '80. De styl fan Lady Gaga wurdt faak as in op 'en nij oplibjen fan de elektropop-muzyk út de jierren '90 sjoen. Yn febrewaris 2010 waard se by de Shockwaves NME Awards sawol as bêst klaaide en as minst klaaide artyst keazen.Lady Gaga best en slechtst gekleed.

Neist ynteresse foar avant-garde en elektroanyske dancemuzyk wurdt Gaga beynfloede troch glamrock en hat se in pop-sound mei ynfloeden fan Marc Bolan, David Bowie en de rockgroep Queen. "Marc Bolan en David Bowie hawwe tige wichtich foar my west, foar't ik harren ûntduts wie ik der skjin mei oanhelle."

Op har linkerboppe-earm hat Lady Gaga in gedicht fan Rainer Maria Rilke tatoeëarje litten.
Under de tatoeaazje fan dat gedicht steane de wurden "Little Monsters". "Little Monsters" is de bynamme dy't hja har fans jout. Op har linker pols hat sy in fredesteken. Op it lege part fan de rêch hat hja in soarte tribal mei roazen. Op har linkerboppeskonk hat se de namme fan har album "Born this Way" sette litten.

Gaga hat fan natuere brún hier, mar dat blondearret hja, omdat sy oars faak oansjoen wurdt foar Amy Winehouse.

 Diskografy 
thumb
Studio-albums
 Album  Utbrocht op  Label  SinglesThe Fame19 augustus 2008StreamlineJust Dance,Poker Face,Eh, Eh (Nothing Else I Can Say),LoveGame,PaparazziBorn This Way23 maaie 2011Born This Way,Judas,The Edge of Glory,You and I,Marry the Night,Bloody MaryArtpop6 novimber 2013Applause,Do What U Want,G.U.Y.Joanne21 oktober 2016Perfect Illusion,Million Reasons,JoanneChromatica29 maaie 2020Stupid Love,Rain on Me,911Harlequin2024

Soundtrack-albums
 Film  Album  Utbrocht op  Label  SinglesA Star Is BornA Star Is Born(mei Bradley Cooper)5 oktober 2018InterscopeShallow,Always Remember Us This Way,I'll Never Love Again

Kompilaasje-albums
 Album  Utbrocht opThe Singles8 desimber 2010Born This Way: The Collection21 novimber 2011

 Tours 
 The Fame Ball Tour (2009)
 The Monster Ball Tour (2009–11)

 Keppeling om utens 
  Lady Gaga Official Twitter
  Lady Gaga Official Facebook
  Lady Gaga Song Lyrics
  Lady Gaga Official Youtube Channel

Kategory:Amerikaansk sjonger
Kategory:Amerikaansk muzikant
Kategory:Amerikaansk pianist
Kategory:Amerikaansk lietsjeskriuwer
Kategory:Amerikaansk filmakteur
Kategory:Amerikaansk fideoklipregisseur
Kategory:Amerikaansk muzykprodusint
Kategory:Amerikaansk artyst
Kategory:Amerikaansk ûndernimmer
Kategory:Amerikaansk filantroop
Kategory:Amerikaansk feminist
Kategory:Amerikaansk sosjaal aktivist
Kategory:Grammy-winner
Kategory:Amerikaansk persoan fan Italjaansk komôf
Kategory:Amerikaansk persoan fan Frânsk-Kanadeesk komôf
Kategory:Persoan berne yn 1986